Uppeldi og menntun leikskólabarna er samvinnuverkefni allra kennara í leikskóla þar sem velferð og hagur barna á að vera að leiðarljósi í öllu starfi . Veita á börnum umönnun og menntun , búa þeim hollt og hvetjandi uppeldisumhverfi og örugg náms - og leikskilyrði . Nám í leikskóla er samþætt og fer fram í leik , umönnun , samskiptum , skapandi starfi og hugsun þar sem hverju barni er mætt þar sem það er statt í námi og þroska .